Zhang Ziyi

Zhang Ziyi (, s. 9. helmikuuta 1979) kiinalainen näyttelijä. ==Varhainen elämä== Zhang syntyi Pekingissä, Kiinassa. Hänen isänsä oli taloustieteilijä ja äiti opettaja. 11-vuotiaana hän aloitti opiskelun Pekingin tanssiakatemiassa, ja 15-vuotiaana hän pääsi sisään Kiinan kunnioitettuun Keskusnäyttelyakatemiaan. Zhang teki debyyttiroolinsa elokuvassa Tie kotiin, mikä voitti Berliinin elokuvajuhlilla hopeisen Karhu-palkinnon vuonna 2000. Merkittävän läpimurron hän teki elokuvassa Hiipivä tiikeri, piilotettu lohikäärme, joka oli kansainvälisesti suosittu ja edisti Zhangin mainetta myös Hollywoodissa. Siellä hän näytteli kiinalaista rikollisjengiläistä Jackie Chanin ja Chris Tuckerin tähdittämässä elokuvassa Rush Hour 2 (2001). Vuotta myöhemmin hän näytteli Herossa. Taiteellisemmassa Purple Butterfly (2003) elokuvassa Zhang näytteli Kiinan vastarintaliikkeen jäsentä toisen maailmansodan aikana. Lentävien tikarien talossa (2004) Zhang palasi takaisin taistelulajielokuvien pariin sokean tanssijasoturin roolissa, mihin hän valmistautui asumalla pari kuukautta oikean sokean tytön kanssa. Geishan muistelmat (2005) aiheutti ilmestyessään kritiikkiä ja esityskiellon Kiinassa, koska Zhang esitti toisen maailmansodan aikaista japanilaista geishaa. Pari vuotta myöhemmin hän toimi Karain ääninäyttelijänä animaatioelokuvassa TMNT. 2010-luvulla Zhang sai kriitikoilta kehuvia arvosteluita ja palkintoja roolisuorituksestaan elokuvassa The Grandmaster. Hän näytteli myös Hollywoodin hirviöelokuvissa kuten God Particle -sarjaan perustuvassa The Cloverfield Paradoxissa (2018) ja Godzilla-jättihirviösarjan elokuvassa Godzilla II: King of the Monsters (2019). ==Filmografia== * Xīng xīng diǎn dēng (星星点灯) (1996) * Tie kotiin (1999) * Hiipivä tiikeri, piilotettu lohikäärme (2000) * Rush Hour 2 (2001) * Shǔ shān zheng zhuan (蜀山传) (2001) * Soturi (2001) * Hero (2002) * Jopog manura 2: Dolaon jeonseol (2003) * Zǐ húdíe (紫蝴蝶) (2003) * 2046 (2004) * Lentävien tikarien talo (2004) * Mólí huākāi (茉莉花开) (2004) * Operetta Tanuki Goten (オペレッタ狸御殿) (2005) * Geishan muistelmat (2005) * Yè Yàn (夜宴) (2006) * Teini-ikäiset mutanttininjakilpikonnat (2007) * Forever Enthralled (2008) * Horsemen (2009) * Sophie’s Revenge (2009) * The Founding of a Republic (2009) * The Tale of Magic (2010) * Waiting (2010) * The Grandmaster (2013) * The Cloverfield Paradox (2018) * Godzilla II: King of the Monsters (2019) == Palkinnot == * 4. Toronto Film Critics Award (2000): palkinto luokassa Paras naissivuhenkilö (elokuva Hiipivä tiikeri, piilotettu lohikäärme). * 13. Chicago Film Critics Awards (2000): palkinto luokassa Lupaavin naisnäyttelijä (elokuva Hiipivä tiikeri, piilotettu lohikäärme). * 15. Hongkong Film Directors’ Guild Awards (2014): palkinto luokassa Paras naisnäyttelijä (elokuva The Grandmaster). * 24. Hongkong Film Awards (2005): palkinto luokassa Paras naisnäyttelijä (elokuva 2046). * 7. Asia Pacific Screen Awards (2013): palkinto luokassa Paras naisnäyttelijä (elokuva The Grandmaster). * 50. Golden Horse Awards (2013): palkinto luokassa Paras naisnäyttelijä (elokuva The Grandmaster). * 8. Asian Film Awards (2014): palkinto Paras naisnäyttelijä (elokuva The Grandmaster). * 33. Hongkong Film Awards (2014): palkinto luokassa Paras naisnäyttelijä (elokuva The Grandmaster). * 20. Hongkong Film Critics Society Awards (2014): palkinto luokassa Paras naisnäyttelijä (elokuva The Grand Master). == Lähteet == ==Aiheesta muualla== * Luokka:Kiinalaiset näyttelijät Luokka:Vuonna 1979 syntyneet Luokka:Elävät henkilöt